**Klaipėdos miesto smurto artimoje aplinkoje prevencijos komisijos posėdžio PROTOKOLAS**

Nr. ADM-322

Klaipėda

Posėdis įvyko 2023-07-26, 16.00 – 17.00

Posėdžio pirmininkas – Audronė Liesytė.

Posėdžio sekretorė – Ieva Martišienė.

Dalyvavo: Darius Docius, Aušra Petkutė, Rasa Bekežeinė, Dalia Puidokienė, Darja Barkė, Jūratė Mažonaitė-Pocienė, Emilija Kazancevė, Ingrid Miliauskienė.

Svečiai: Ramunė Kičiatovienė, Agnė Jurevičiūtė.

DARBOTVARKĖ:

1. VšĮ Klaipėdos socialinės ir psichologinės pagalbos centro direktorės Dalios Puidokienės inicijuotas posėdis, dėl dviejų smurto artimoje aplinkoje atvejų.
   1. SVARSTYTA. Pirmąjį atvejį pristatė Emilija Kazancevė. Pirmasis atvejis, dėl smurto artimoje aplinkoje buvo pristatytas, kaip konfliktinė situacija šeimoje, kurioje konfliktuoja tėvai dėl mažamečio vaiko. Nesutariama dėl bendravimo su vaiku tvarkos, todėl vyksta nuolatiniai konfliktai.

Emilija Kazancavė atlikdama ekspertinį vertinimą turėjo nustatyti ar yra smurto rizika. Pasak specialistės nukentėjusysis galimai yra vyras, asmenys yra išsiskyrę, kartu negyvena. Specialistė atlikdama ekspertinį vertinimą suabejojo nukentėjusiojo pateiktais duomenimis, jai kilo įtarimų ar tai nėra asmens, šiuo atveju tėvo, manipuliacija.

Audronės Liesytės buvo pasiūlyta pažiūrėti į esamą situaciją iš esmės. Klaipėdos socialinės ir psichologinės pagalbos centrui konsultuotis su metodiniu centru, kaip metodiškai tiksliai atlikti apklausą. Dalios Puidokienės siūlymu galbūt net kreiptis į socialinės apsaugos ministeriją ar SPC metodinį centrą, kaip tūrėtų būti teisingai išspręstas klausimas dėl dokumentų pildymo.

NUTARTA. Klaipėdos socialinės ir psichologinės pagalbos centrui išsiaiškinti kaip metodiškai teisingai atlikti ekspertinį vertinimą policijai.

* 1. SVARSTYTA. Antrąjį atvejį pristatė Emilija Kazancevė. Nukentėjusioji turi sveikatos sutrikimų, vienas jų - auglys galvoje. Moteriai buvo smūgiuota į galvą, tačiau policija orderio nesuteikė. Moteris laikinai apsigyveno pas draugus. Pasak specialistės situacija yra neaiški, kodėl orderis nebuvo duotas.

Policijos pareigūnus atstovaujanti Rasa Bekežienė pakomentavo, kad orderiai yra suteikiami pildant ir vertinimą pagal klausimynus, tuomet policijos pareigūnai sprendžia suteikti orderį ar ne. Iš 18 kriterijų sąrašo turi užsipildyti trys – taip, pareigūnai patys nesprendžia suteikti orderį ar ne. Klausimyną užpildžius suformuojamas orderis. Tačiau fizinio sumušimo atveju orderiai neteikiami. Baudžiamojo proceso tvarka pradedamas ikiteisminis tyrimas. Orderis yra kaip prevencinė priemonė.

NUTARTA. KPPC iškilus klausimams dėl konkretaus atvejo, kai pagalba nukentėjusiajam yra reikalinga kreiptis į Rasą Bekežienę, kuri suteiks visą reikiamą informaciją ir patars kokios yra sprendimo priėmimo galimybės, konkrečiai nukentėjusiojo atžvilgiu.

Posėdžio pirmininkė Audronė Liesytė

Posėdžio sekretorė Ieva Martišienė